Virallinen lehti nro C 362 , 02/12/1996 s. 0043



A4-0341/96 Päätös neuvoston vahvistamasta yhteisestä kannasta neuvoston asetuksen antamiseksi HI-virusta/AIDSia koskevista toimista kehitysmaissa (C4-0372/96 - 95/0164(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0372/96 - 95/0164(SYN) ((EYVL C 264, 11.9.1996, s. 21)), - ottaa huomioon ensimmäisessä käsittelyssä antamansa lausunnon ((EYVL C 152, 27.5.1996, s. 36)) komission ehdotuksesta neuvostolle (KOM(95)0293) ((EYVL C 252, 28.9.1995, s. 4)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon kehitys- ja yhteistyövaliokunnan suosituksen toiseen käsittelyyn (A4-0341/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Otsikko >Alkuperäinen teksti> Ehdotus neuvoston asetuksen (EY) antamiseksi HI-virusta/AIDSia koskevista toimista kehitysmaissa >EP:n äänestyksessä hyväksytty teksti> Ehdotus neuvoston asetuksen antamiseksi (EY) HI-virusta/AIDSia ja sukupuoliteitse tarttuvia tauteja koskevista toimista kehitysmaissa (Tarkistus 2) Johdanto-osan ensimmäinen kappale >Alkuperäinen teksti> budjettivallan käyttäjä päätti vuoden 1988 budjetissa perustaa budjettikohdan, jonka tarkoituksena on tukea HIV/AIDS-epidemian torjumista, >EP:n äänestyksessä hyväksytty teksti> budjettivallan käyttäjä päätti vuoden 1988 budjetin yhteydessä perustaa budjettikohdan, jonka tarkoituksena on tukea HIV/AIDS- epidemian vastaista toimintaa ja jolla se pyrkii kehittämään toimia, jotka ovat innovoivia eivätkä pelkästään muilla tasoilla jo toimeenpantuja toimia täydentäviä, (Tarkistus 5) Johdanto-osan kuudes kappale a (uusi) >EP:n äänestyksessä hyväksytty teksti> Euroopan parlamentti on 15. marraskuuta 1995 antamassaan päätöslauselmassa komission tiedonannosta neuvostolle ja Euroopan parlamentille Euroopan yhteisön ja jäsenvaltioiden AIDSia koskevasta politiikasta kehitysmaissa1 vaatinut huomattavaa varojen lisäämistä sekä yksityiskohtaista toimintaohjelmaa, jolla epidemian leviäminen estetään ja sen sosiaalis-taloudellisia vaikutuksia lievennetään, @@@@@@@@@@@@@@@ 1 EYVL C 323, 4.12.1995, s. 45 (Tarkistus 6) Johdanto-osan yhdeksäs kappale >Alkuperäinen teksti> 6 päivänä maaliskuuta 1995 annetun Euroopan parlamentin, neuvoston ja komission julistuksen 2 kohdassa tarkoitettu rahoitusohje kaudeksi 1997-1999 on otettu tähän asetukseen, sanotun kuitenkaan vaikuttamatta perustamissopimuksessa määriteltyihin budjettivallan käyttäjän toimivaltuuksiin, >EP:n äänestyksessä hyväksytty teksti> Poistetaan. (Tarkistus 7) 1 artiklan 1 kohdan a alakohta >Alkuperäinen teksti> a) vähentää HIV/AIDS-tartuntoja ja muiden sukupuoliteitse ja perinataalisesti tarttuvien tautien leviämistä, >EP:n äänestyksessä hyväksytty teksti> a) vähentää HIV/AIDS-tartuntoja sekä torjua muiden sukupuoliteitse ja perinataalisesti tarttuvien tautien leviämistä ja hoitaa niihin sairastuneita, (Tarkistus 9) 2 artiklan 1 kohdan johdantokappale >Alkuperäinen teksti> 1. HIV/AIDS-tartuntojen sekä muiden sukupuoliteitse ja perinataalisesti tarttuvien tautien leviämisen vähentäminen seuraavin keinoin: >EP:n äänestyksessä hyväksytty teksti> 1. HIV/AIDS-tartuntojen vähentäminen sekä muiden sukupuoliteitse ja perinataalisesti tarttuvien tautien leviämisen torjuminen ja niihin sairastuneiden hoito seuraavin keinoin: (Tarkistus 10) 2 artiklan 1 kohdan a alakohta >Alkuperäinen teksti> a) tiedonvälitys ja valistus seksuaalisuuteen ja suvunjatkamiseen liittyvästä terveydenhuollosta sekä suvunjatkamiseen liittyvistä oikeuksista; erityistä huomiota kiinnitetään siihen, että toimet mukautetaan kohderyhmille ja erityisesti riskialttiissa ympäristössä eläville väestönosille sekä yhteiskunnallisesti tai taloudellisesti riskialtteimmille yksilöille ja yhteisöille, ja etenkin naisille ja nuorille, ja saatetaan näiden saataville, >EP:n äänestyksessä hyväksytty teksti> a) seksuaalisuuteen ja suvunjatkamiseen liittyvästä terveydenhuollosta sekä suvunjatkamiseen liittyvistä oikeuksista tiedottamisen ja niitä koskevan tiedon ja koulutuksen lisääminen kohderyhmien kulttuuri-identitettiä kunnioittaen; julkisen mielipiteen muokkaajien ja tiedotusvälineiden olisi tämän toteutumiseksi osallistuttava toimintaan; erityistä huomiota kiinnitetään siihen, että toimet mukautetaan kohderyhmille ja erityisesti riskialttiissa ympäristössä eläville väestönosille (pakolaiset, siirtolaiset, liikkuvat työntekijät, sotilaat, vangit, prostituoidut jne.) sekä yhteiskunnallisesti ja taloudellisesti riskialtteimmille yksilöille ja yhteisöille, ja etenkin naisille ja nuorille sekä heidän kumppaneilleen, ja saatetaan näiden saataville, (Tarkistus 11) 2 artiklan 1 kohdan b alakohta >Alkuperäinen teksti> b) huolehditaan entistä paremmin HI-viruksen ja sukupuoliteitse leviävien tautien tarttumisen vähentämisestä myös sukupuoliteitse leviävien tautien tehokkaampien joukkotutkimusten ja hoidon avulla, >EP:n äänestyksessä hyväksytty teksti> b) huolehditaan entistä paremmin HI-viruksen ja sukupuoliteitse leviävien tautien tarttumisen vähentämisestä kehitysmaiden väestön keskuudessa myös sukupuoliteitse leviävien tautien tehokkaampien joukkotutkimusten ja hoidon ja niihin käytettävien menetelmien kehittämisen avulla, (Tarkistus 12) 2 artiklan 1 kohdan c alakohta >Alkuperäinen teksti> c) eri suojautumiskeinojen ja -menetelmien saatavuuden ja käytön parantaminen, mukaan lukien verensiirroissa ja muissa injektiomuodoissa noudatettava turvallisuus, >EP:n äänestyksessä hyväksytty teksti> c) eri suojautumiskeinojen ja -menetelmien saatavuuden ja käytön parantaminen, erityisesti lisäämällä tietoa ja kondomien mainostamisen, jakelun ja sosiaalisen markkinoinnin kautta, mukaan lukien verensiirroissa ja muissa injektiomuodoissa noudatettava turvallisuus, (Tarkistus 13) 2 artiklan 1 kohdan d alakohta >Alkuperäinen teksti> d) tuetaan HIV/AIDS- problematiikan huomioon ottamista kehityspolitiikassa ja kehityksen toimintasuunnitelmissa, >EP:n äänestyksessä hyväksytty teksti> d) tuetaan HIV/AIDS-problematiikan huomioon ottamista kehityspolitiikassa ja kehityksen toimintasuunnitelmissa, että hyödynnetään muita yleisluontoisia hankkeita, jotta kaikille hankkeen osanottajille annetaan mahdollisuus tarjota terveyskasvatusta ja ehkäisyä samanaikaisesti, ja pyrkimällä varmistamaan, että yleiset hankkeet eivät ole ristiriidassa AIDSin vastaisen kampanjan kanssa; (Tarkistus 14) 2 artiklan 1 kohdan e alakohta >Alkuperäinen teksti> e) tuetaan toimenpiteitä, joiden tavoitteena on antaa naisille valtuudet ja mahdollisuus vaikuttaa ja rohkaista suojautumiskeinojen ja -menetelmien laajamittaista käyttöä HI-virus/sukupuoli- tautitartuntoja ja niiden leviämistä vastaan sekä suojella syntymättömien lasten terveyttä. >EP:n äänestyksessä hyväksytty teksti> e) tuetaan toimenpiteitä, joiden tavoitteena on antaa naisille oikeus tehdä päätöksiä kaikilla terveyden osa-alueilla, mukaan luettuna sukupuolisuhteisiin liittyvät alueet, ja mahdollisuus vaikuttaa ja rohkaista suojautumiskeinojen ja -menetelmien laajamittaista käyttöä HI-virus/sukupuoli- tautitartuntoja ja niiden leviämistä vastaan sekä suojella syntymättömien lasten terveyttä sekä miesten tietoisuuden ja turvallista sukupuolikäyttäytymistä koskevan vastuuntunnon lisääminen. (Tarkistus 15) 2 artiklan 1 kohdan e alakohta a (uusi) >EP:n äänestyksessä hyväksytty teksti> ea) vuoropuhelun edistäminen sellaisten uskonnollisten yhteisöjen kanssa, jotka yhä edelleen torjuvat avoimen ja laajan AIDSin vastaisen kampanjan toteuttamisen; (Tarkistus 16) 2 artiklan 2 kohdan johdantokappale >Alkuperäinen teksti> 2. Terveydenhuoltoalan ja sosiaalialojen lujittaminen, jotta ne pystyisivät selviytymään epidemian leviämisen myötä kasvavista velvoitteistaan, seuraavin keinoin: >EP:n äänestyksessä hyväksytty teksti> 2. Terveydenhuoltoalan ja sosiaalialojen lujittaminen, jotta ne pystyisivät selviytymään epidemian leviämisen ja sukupuoliteitse tarttuvien tautien hoidon myötä kasvavista velvoitteistaan, seuraavin keinoin: (Tarkistus 17) 2 artiklan 2 kohdan a alakohta >Alkuperäinen teksti> a) terveyspalvelujen tehostaminen erityisesti perusterveydenhoidon osalta sellaisten toimenpiteiden avulla, joilla pyritään lisäämään kansallisen, alueellisen ja paikallisen tason kapasiteettia kehittää ehkäisevää toimintaa ja hoitoa sekä helpottaa haavoittuvimpien henkilöiden pääsyä terveyspalveluihin, >EP:n äänestyksessä hyväksytty teksti> a) terveys- ja neuvontapalvelujen tehostaminen erityisesti perusterveydenhoidon osalta sellaisten toimenpiteiden avulla, joilla pyritään lisäämään kansallisen, alueellisen ja paikallisen tason kapasiteettia kehittää ehkäisevää toimintaa ja hoitoa sekä helpottaa haavoittuvimpien henkilöiden pääsyä terveyspalveluihin, mukaan lukien sukupuoliteitse tarttuvien tautien hoitoon tarkoitettujen lääkkeiden saatavuuden parantaminen, (Tarkistus 18) 2 artiklan 2 kohdan a alakohta a (uusi) >EP:n äänestyksessä hyväksytty teksti> aa) tutkimuksen suorittaminen unionin aloitteesta tapahtuvan solidaarisuusmekanismin luomiseksi, jonka avulla voitaisiin parantaa HIV- tartunnan saaneiden henkilöiden hoitoa köyhimmissä maissa; tämän vuoksi olisi tutkittava yhdessä YK:n virastojen, asiasta kiinnostuneiden kansalaisjärjestöjen ja lääkelaboratorioiden kanssa ja yhteistyössä kehittyneiden maiden ja erityisesti unionin maiden terveydenhoitojärjestelmien kanssa parasta mahdollista rahoituksellista lähestymistapaa, jolla saavutetaan pohjoisen ja etelän välinen terapeuttinen tasa- arvo; (Tarkistus 19) 2 artiklan 2 kohdan c alakohta >Alkuperäinen teksti> c) lääkäreiden ja hoitohenkilökunnan koulutuksen parantaminen, >EP:n äänestyksessä hyväksytty teksti> c) paikallisen terveydenhoitoalan henkilöstön tiedotus- ja koulutusohjelmien tukeminen sekä alueellisen että kansainvälisen lääketieteellisen yhteistyövaihtoehdon edistäminen ja kehittäminen, (Tarkistus 20) 2 artiklan 5 kohdan b alakohta >Alkuperäinen teksti> b) syrjimättömyyden kannustaminen ja viruksen kanssa elävien ihmisten leimaantumisen torjuminen, erityisesti luomalla asianmukaiset lainsäädännölliset puitteet. >EP:n äänestyksessä hyväksytty teksti> b) syrjimättömyyden kannustaminen ja viruksen kanssa elävien ihmisten (esim. pakolaisten ja siirtolaisten) leimaantumisen, eristämisen ja/tai gettoutumisen torjuminen yleistä tietoisuutta lisäävien kampanjoiden avulla ja erityisesti luomalla asianmukaiset lainsäädännölliset puitteet, (Tarkistus 21) 3 artiklan viides luetelmakohta >Alkuperäinen teksti> - perusyhteisöt ja yksityiset toimijat, joihin sisältyvät valtioista riippumattomat järjestöt ja naisjärjestöt, ja alan edustavat yhdistykset, jotka voivat osallistua asiantuntemuksellaan 2 artiklassa esitettyjen HI- virukseen/AIDSiin liittyvien ensisijaisten toimintasuunnitelmien suunnitteluun, toteutukseen ja seurantaan. >EP:n äänestyksessä hyväksytty teksti> - perusyhteisöt ja yksityiset toimijat, johon sisältyvät valtioista riippumattomat järjestöt sekä naisjärjestöt ja -liitot ja alan edustavat yhdistykset, jotka voivat osallistua asiantuntemuksellaan 2 artiklassa esitettyjen HI- virukseen/AIDSiin liittyvien ensisijaisten toimintasuunnitelmien suunnitteluun, toteutukseen ja seurantaan. (Tarkistus 22) 4 artiklan 1 kohta >Alkuperäinen teksti> 1. Edellä 2 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, hankinnat ja työsuoritukset sekä tilintarkastus ja arviointi- ja valvontatehtävät. Etusijalle asetetaan kansallisen osaamisen vahvistaminen kehittämällä inhimillisiä voimavaroja jatkuvuuden turvaamiseksi. >EP:n äänestyksessä hyväksytty teksti> 1. Edellä 2 artiklassa tarkoitettujen toimien toteuttamiskeinoja ovat erityisesti tutkimukset, tekninen apu, koulutus tai muut palvelut, hankinnat ja työsuoritukset sekä arviointi- ja valvontatarkastustukset, joista aiheutuvat kustannukset annetaan budjettivallan käyttäjän tarkasteltavaksi ennen kunkin talousarvion ensimmäistä käsittelyä. Etusijalle asetetaan kansallisen osaamisen vahvistaminen koulutusohjelmilla, joiden tarkoituksena on lisätä edunsaajamaiden osallistumista ja itsenäistä toimintaa viruksen leviämisen estämisessä; (Tarkistus 23) 4 artiklan 3 kohdan a alakohta (uusi) >EP:n äänestyksessä hyväksytty teksti> 3a. Paikallisilta toimijoilta pyritään saamaan rahoitustukea, erityisesti toimintamenoihin, ensisijaisesti sellaisissa tapauksissa, joissa on tarkoitus käynnistää jatkuva toiminta ja tavoitteena on varmistaa näiden hankkeiden jatkuvuus yhteisön rahoituksen loppumisen jälkeen. (Tarkistus 24) 4 artiklan 7 kohdan a alakohta (uusi) >EP:n äänestyksessä hyväksytty teksti> 7a. Komissio antaa vuosittain Euroopan parlamentin käsiteltäväksi yhteisrahoitusta ja kumppanuutta koskevan toiminnan tulokset, jotta parlamentilla olisi mahdollisuus poliittiseen ja talousarviota koskevaan valvontaan. (Tarkistus 25) 6 artikla >Alkuperäinen teksti> Ohjeelliseksi määräksi tämän ohjelman täytäntöön panemiseksi kaudella 1997 - 1999 vahvistetaan 45 miljoonaa ecua. >EP:n äänestyksessä hyväksytty teksti> Poistetaan. >Alkuperäinen teksti> Budjettivallan käyttäjä myöntää vuosittaiset määrärahat rahoitusnäkymien perusteella. (Tarkistus 26) 7 artiklan 6 kohta >Alkuperäinen teksti> 6. Osallistuminen tarjouskilpailuihin ja hankintasopimuksiin on avoin tasapuolisin edellytyksin kaikille jäsenvaltioiden ja edunsaajavaltion luonnollisille ja oikeushenkilöille. Osallistumista voidaan laajentaa muihin kehitysmaihin ja asianmukaisesti perustelluissa poikkeustapauksissa muihin kolmansiin maihin. >EP:n äänestyksessä hyväksytty teksti> 6. Osallistuminen tarjouskilpailuihin ja hankintasopimuksiin on avoin tasapuolisin edellytyksin kaikille jäsenvaltioiden, edunsaajavaltion ja muiden kehitysmaiden luonnollisille henkilöille ja oikeushenkilöille. Osallistumista voidaan laajentaa muihin kehitysmaihin ja asianmukaisesti perustelluissa poikkeustapauksissa muihin kolmansiin maihin. (Tarkistus 27) 7 artiklan 7 kohta >Alkuperäinen teksti> 7. Hankintojen on oltava peräisin jäsenvaltioista tai edunsaajavaltiosta tai muista kehitysmaista. Asianmukaisesti perustelluissa poikkeustapauksissa hankinnat voivat olla peräisin muista maista. >EP:n äänestyksessä hyväksytty teksti> 7. Hankintojen olisi oltava peräisin jäsenvaltioista tai edunsajavaltiosta tai muista kehitysmaista. Poikkeuksia voidaan tehdä sopimalla toimivaltaisen osaston kanssa, erityisesti tapauksissa, joissa osallistujille aiheutuisi muussa tapauksessa suurempia menoja tai kohtuuttoman suuria kustannuksia. (Tarkistus 28) 8 artikla >Alkuperäinen teksti> 1. Komissiota avustaa kehitysasioissa toimivaltainen maantieteellinen komitea. >EP:n äänestyksessä hyväksytty teksti> 1. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja, toimenpiteiden edunsaajamaan tai -alueen mukaan seuraavasti: a) Afrikan, Karibian ja Tyynenmeren maiden osalta yhteisön tukien rahoituksesta ja hallinnosta neljännen Lomén yleissopimuksen osalta neuvostossa kokoontuneiden jäsenvaltioiden edustajien 16 päivänä heinäkuuta 1990 tekemän sisäisen sopimuksen n:o 91/401/ETY 21 artiklassa perustettu EDF-komitea1; b) Välimeren maiden osalta 2 päivänä kesäkuuta 1992 yhteisön ja välimeren kolmansien maiden rahoitusalan ja teknisen alan yhteistyötä koskevien pöytäkirjojen soveltamisesta annetun neuvoston asetuksen N:o 1762/92/ETY 6 artiklassa perustettu MED-komitea2; c) Latinalaisen Amerikan ja Aasian maiden osalta 25 päivänä helmikuuta 1992 rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa annetun neuvoston asetuksen N:o 443/92/ETY 6 artiklassa perustettu ALA- komitea3. >Alkuperäinen teksti> 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. >EP:n äänestyksessä hyväksytty teksti> 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. >Alkuperäinen teksti> Komissio päättää suunnitelluista toimenpiteistä, jos ne ovat komitean lausunnon mukaiset. >EP:n äänestyksessä hyväksytty teksti> Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. >Alkuperäinen teksti> Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden määräajassa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. >EP:n äänestyksessä hyväksytty teksti> Komitean kokoukset ovat periaatteessa julkisia, ellei erityisesti toisin päätetä ja päätöstä perustella asianmukaisesti ja julkaista kohtuullisen ajan kuluessa. Komitean on julkaistava esityslistansa kaksi viikkoa ennen kokousta. Sen on julkaistava kokoustensa pöytäkirjat. Sen on pidettävä julkista luetteloa jäsentensä taloudellisista eduista. @@@@@@@@@@@@ 1 EYVL L 229, 17.8.1991, s. 288 2 EYVL L 181, 1.7.1992, s. 1 3 EYVL L 52, 27.2.1992, s. 1 (Tarkistus 29) 9 artikla >Alkuperäinen teksti> Komission edustajan antaman selostuksen pohjalta käydään 8 artiklan 1 kohdassa tarkoitetussa komiteoiden yhteiskokouksessa kerran vuodessa seuraavana vuonna toteutettavien toimien yleisiä suuntaviivoja koskeva keskustelu. >EP:n äänestyksessä hyväksytty teksti> Komission edustajan antaman selostuksen pohjalta käydään 8 artiklan 1 kohdassa tarkoitetussa komiteoiden yhteiskokouksessa kerran vuodessa seuraavana vuonna toteutettavien toimien yleisiä suuntaviivoja koskeva keskustelu. Komissio laatii esitettävät yleiset suuntaviivat kuultuaan avunsaajamaiden viranomaisia, toimintaan osallistuvia järjestöjä ja edunsaajia.